Polițiști sub acoperire te vor amenda dacă nu respecți regulile anti-Covid.
Polițiști în civil vor fi trimiși să îi vâneze pe cei care nu poartă mască. Asta pregătește Guvernul pentru perioada următoare. Dumitru Coarnă, lider Sindicatul Naţional al Poliţiştilor: "Infractorii cine-i mai prinde?“.
Polițiști sub acoperire ca să vadă dacă tu ești acoperit… cu masca. Asta pregătește Guvernul pentru perioada următoare.Unul din cinci va fi în civil și îi va vâna pe cei care nu poartă masca. Asta ca să le dea amendă.Dumitru Coarnă, lider Sindicatul Naţional al Poliţiştilor: "Să asigure ce? Să fie îmbrăcaţi civil, să facem filaj la cei care poartă, nu poartă mască? Infractorii cine-i mai prinde? Este extrem de mult, pentru că deficitul este undeva la 30%. Dacă mai luăm 20%, îl ducem în 50%. Îi punem să facă pândă dacă poartă Gheorghe mască. Şi atunci, nu mai contează cine ne fură, cine ne tâlhăreşte, cine ne violează, că nu mai avem poliţişti pe care să-i folosim în acea zonă de siguranţă publică“.